《杜陵至节后诗有远在剑南思洛阳句予客九江远》
宋代·董嗣杲

杜陵曾吟至后诗，我今客远愁归迟。
蜀中想重洛阳忆，江上亦起钱塘思。
地异心同一今古，风饕雪虐共路岐。
西湖何殊灞桥趣，亟归乘兴无复疑。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。